


NOTĂ DE FUNDAMENTARE

	
Secțiunea 1
 Titlul prezentului act normativ

HOTĂRÂRE  
pentru modificarea anexei nr.2 la Hotărârea Guvernului  nr. 1217/2012 privind aprobarea Regulamentului de organizare și funcționare și a structurii organizatorice ale Administrației Rezervației Biosferei "Delta Dunării"


	
Secțiunea a 2 -a
Motivul emiterii actului normativ


	2.1.
	Sursa prezentului act normativ
	      Inițiativa Ministerului Mediului, Apelor și Pădurilor prin Administraţia Rezervaţiei Biosferei "Delta Dunării"

	2.2.
	Descrierea situației actuale
	Rezervația Biosferei „Delta Dunării” se întinde pe o suprafață de 580.000 ha și cuprinde câteva unități fizico-geografice deosebite, atât din punct de vedere morfologic, cât și al orogenezei, respectiv: Delta Dunării, Complexul lagunar Razim-Sinoie, Dunărea Maritimă până la Cotul Pisicii, sectorul Isaccea – Tulcea cu zona inundabilă, Sărăturile Murighiol – Plopu și litoralul Mării Negre de la Brațul Chilia până la Capul Midia.
Valoarea patrimoniului natural al Rezervației Biosferei „Delta Dunării” este recunoscută prin includerea acesteia în rețeaua internațională a rezervațiilor biosferei, în cadrul Programului „Omul și Biosfera” (1990), prin declararea ca zonă umedă de importanță internațională, în special ca habitat al păsărilor de apă – septembrie 1991 și includerea pe Lista patrimoniului natural mondial UNESCO (decembrie 1991). Din 2007, pe teritoriul Rezervației Biosferei „Delta Dunării” au fost identificate situri (SCI și SPA) ale Rețelei Natura 2000. 
Din punct de vedere legal, Rezervația Biosferei „Delta Dunării” a fost înființată prin Legea nr.82/1993 privind constituirea Rezervației Biosferei „Delta Dunării”, cu modificările și completările ulterioare.
În conformitate cu prevederile Legii nr.82/1993, cu modificările și completările ulterioare, Administrația Rezervației Biosferei „Delta Dunării” are următoarele atribuții :
a) administrează patrimoniul natural potrivit prevederilor legale privind regimul juridic al proprietății publice, evaluează starea ecologică a patrimoniului natural al rezervației și inițiază programele de cercetare științifică în rezervație, pe baza planului de management, asigură măsurile necesare conservării și protecției genofondului și biodiversității;
b) administrează resursa piscicolă din domeniul public al statului, în conformitate cu prevederile planului de management și ale regulamentului rezervației;
c) elaborează și implementează programele de reconstrucție ecologică a ecosistemelor din rezervație;
d) identifică, delimitează și propune Ministerului Mediului, Apelor și Pădurilor modificarea zonelor funcționale ale rezervației;
f) stabilește nivelul de valorificare al resurselor naturale în acord cu potențialul lor de regenerare și cu capacitatea de suport a ecosistemelor;
g) îndeplinește funcția de autoritate de mediu, în condițiile legii, pe teritoriul rezervației;
h) exercită controlul asupra îndeplinirii cerințelor privind măsurile de protecție a mediului;
i) sprijină și protejează activitățile economice tradiționale ale populației locale;
j) îndeplinește rolul de autoritate competentă pentru derularea procedurii privind evaluarea de mediu pentru planurile și programele de pe teritoriul rezervației;
k) stabilește, împreună cu titularii drepturilor de administrare, condițiile de desfășurare a activităților de valorificare a resurselor naturale regenerabile;
l) promovează activități de cercetare și cooperare științifică internațională;
m) organizează acțiunile de informare și educație ecologică;
n) verifică îndeplinirea măsurilor de conservare pentru asigurarea statutului de conservare favorabilă, în conformitate cu legislația în vigoare;
o) conlucrează cu Administrația Națională «Apele Române», în vederea gospodăririi apelor și efectuării lucrărilor hidrotehnice necesare pentru implementarea cerințelor directivelor europene;
p) cooperează cu comisiile interministeriale și cu comitetele județene pentru situații de urgență;
r) colaborează cu autoritățile competente în domeniu pentru păstrarea echilibrului peisagistic prin conservarea și promovarea elementelor tradiționale de arhitectură, a materialelor de construcție și a finisajelor exterioare;
s) colaborează cu autoritățile administrației publice locale pentru protejarea intereselor localnicilor, precum și pentru creșterea calității vieții și a standardului de civilizație ale acestora;
ș) stabilește regulile de acces și de circulație în perimetrul rezervației, atât pentru mijloacele de transport navale, pe canale și lacuri, cu excepția brațelor Dunării, cât și pentru mijloacele de transport rutiere, 
t) exercită activitatea de control cu privire la respectarea normelor de protecție a mediului în porturi, la instalațiile portuare din perimetrul rezervației.
u) organizează acțiuni de voluntariat pe teritoriul rezervației;
v) elaborează și implementează programe și proiecte de cooperare în context transfrontalier, regional și internațional;
w) emite puncte de vedere referitoare la propunerile de reglementare sau de acte normative care au legătură cu domeniul de activitate al Administrației Rezervației;
x) propune Ministerului Mediului, Apelor și Pădurilor finanțarea unor studii pentru fundamentarea științifică a managementului.
 Conducerea Administrației Rezervației Biosferei "Delta Dunării" este realizată de către guvernator, cu rang de subsecretar de stat, ale cărui atribuții se stabilesc prin regulamentul de organizare și funcționare al acesteia. 
Guvernatorul conduce întreaga activitate a Administrației Rezervației Biosferei "Delta Dunării" și are calitatea de ordonator terțiar de credite.
 În prezent, Administrația Rezervației Biosferei "Delta Dunării" are o structură cu un personal de 127 de posturi aprobate.
    În ceea ce privește structura organizatorică se constată că, în prezent, aceasta cuprinde 7 structuri funcționale în directa subordonare a Guvernatorului - respectiv Serviciul Juridic, Resurse Umane, Relații cu Publicul, Serviciul Buget, Achiziții-Investiții, Administrativ (având în componență comp. Buget, comp. Achiziții-Investiții și comp. Administrativ), Compartimentul Audit Public Intern, Serviciul Suport Logistic, Compartimentul Corp Control și Echipă Mobilă, Compartimentul Relații Internaționale și Directia Administrare, Dezvoltare Patrimoniu, această direcție având în subordine 7 structuri funcționale, respectiv: Compartimentul Dezvoltare Proiecte, Compartimentul Avize, Acorduri, Autorizări, Serviciul Management Specii și Habitate, Serviciul Inspecție, Monitorizare și Educație Ecologică Tulcea-Chilia, Serviciul Inspecție, Monitorizare și Educație Ecologică Murighiol-Sf. Gheorghe, Serviciul Inspecție, Monitorizare și Educație Ecologică Sulina, Serviciul Inspecție, Monitorizare și Educație Ecologică Razim-Sinoe.     
    În acest sens, a fost elaborat proiectul de hotărâre a Guvernului pentru modificarea anexei nr.2 la Hotărârea Guvernului nr.1217/2012, cu modificările și completările ulterioare.
       În structura actuală a Administrației Rezervației se regăsesc: 1 funcție de demnitate publică, 8 funcții publice de conducere și 1 funcție de conducere contractuală iar modificările propuse se încadrează în numărul de posturi aprobate de 127.

	2.3.
	Schimbări   preconizate
	Propunerea noii structuri organizatorice are ca obiectiv reorganizarea structurii instituționale, în vederea creșterii eficienței operaționale, îmbunătățirii procesului decizional și optimizării modului de coordonare a activităților.
Potrivit prevederilor art. 391 alin. (1) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, „numărul total al funcțiilor publice de conducere din cadrul autorității sau instituției publice, cu excepția funcțiilor publice de secretar general al unității/subdiviziunii administrativ-teritoriale, precum și al funcțiilor publice de conducere a căror ocupare se face prin detașare cu personal din cadrul instituțiilor din sectorul de apărare, ordine publică și siguranță națională, conform statelor de organizare aprobate, în condițiile legii, este de maximum 8% din numărul total al posturilor aprobate la nivel de ordonator principal de credite”. 
Astfel, structura organizatorică propusă este în conformitate cu cele sus-menționate, fiind respectată măsura privind încadrarea în procentul de 8% al funcțiilor de conducere din numărul total al posturilor aprobate, din 127 posturi,  din care: 10 posturi fiind funcții publice de conducere, (din care 1 funcție de  conducere contractuală) și 1 funcție demnitate publică.
De asemenea sunt respectate prevederile art.391 alin.(3) lit. a) din Ordonanța de urgență a Guvernului nr.57/2019, cu modificările și completările ulterioare, în sensul în care structura organizatorică a autorităților și instituțiilor publice trebuie să respectă cerința potrivit căreia pentru constituirea unui serviciu este necesar un număr de minimum 7 posturi de execuție.
           În subordinea directă a Guvernatorului ARBDD vor funcționa următoarele structuri funcționale: 
· Serviciul Juridic, Contencios, Resurse Umane, 
· Serviciul Financiar, Buget, Achiziții-Investiții, Patrimoniu – având în subordine Compartimentul Financiar-Buget-Patrimoniu, Compartimentul Achiziții și Compartimentul Investiții;
· Compartimentul Audit Public Intern, 
· Serviciul Management Proiecte, Parteneriate, Relații Internaționale;
· Serviciul Conservare, Management Specii și Habitate având în subordine compartimentul GIS și Baze de Date și Compartimentul Laborator, Monitoring ;
· Serviciul Administrativ-Logistic, IT având în subordine Compartimentul IT și Compartimentul Dispecerat;
· Compartimentul Control Intern și Echipă Mobilă ;
· Compartimentul Comunicare și Relații Publice;
· Compartimentul  Educație Ecologică ;
· Serviciul Dezvoltare Durabilă și Comunități având în subordine Compartimentul Ecoturism și Infrastructură Verde, Compartimentul Utilizare Durabilă a Resurselor, Compartimentul Relații Comunitare și Mediere și Compartimentul Evaluare Impact, Avize, Acorduri și Autorizări;
· Serviciul Inspecție și Monitorizare Tulcea-Chilia;
· Serviciul Inspecție și Monitorizare Murighiol-Sf. Gheorghe;
· Serviciul Inspecție și Monitorizare Sulina;
· Serviciul Inspecție și Monitorizare Razim-Sinoe.
Astfel, în structura propusă se regăsesc: 1 funcție de demnitate publică, 9 funcții publice de conducere de șef serviciu și 1 funcție contractuală de conducere de  șef serviciu.
Astfel:
· Serviciul Juridic, Resurse Umane, Relații cu Publicul se reorganizează și se redenumește Serviciul Juridic, Contencios, Resurse Umane prin preluarea atribuțiilor, activităților și a personalului existent iar activitățile și atribuțiile privind relațiile cu publicul (inclusiv personalul cu aceste atribuții) fiind preluat în Compartimentul Comunicare și Relații Publice iar atribuțiile și  activitățile privind IT (inclusiv personalul) va fi preluat în compartimentul IT în cadrul Serviciului Administrativ-Logistic, IT; 
· Serviciul Buget, Achiziții-Investiții, Administrativ se reorganizează și se redenumește Serviciul Financiar, Buget, Achiziții-Investiții, Patrimoniu având în subordine Compartimentul Financiar - Buget, Patrimoniu, Compartimentul Achiziții și Compartimentul Investiții, prin preluarea atribuțiilor, activităților și a personalului existent din cadrul serviciului, activitățile și atribuțiile administrative (inclusiv personalul cu aceste atribuții) fiind preluate în serviciul Administrativ-Logistic, IT. 
Compartimentul Dezvoltare Proiecte se desființează și se înființează Serviciul Management Proiecte, Parteneriate, Relații Internaționale prin preluarea activităților, atribuțiilor și a personalului existent în fostul compartiment Dezvoltare Proiecte care se desființează cât și prin preluarea activităților, atribuțiilor și a personalului cu atribuții specifice relațiilor internaționale din fostul compartiment Relații Internaționale care se desființează. Noua structură va asigura: respectarea fluxurilor procedurale și informaționale, creșterea capacității instituționale de absorbție a fondurilor europene, eliminarea riscurilor identificate de organismele de control, eficientizarea procesului decizional și a responsabilităților interne. Totodată în urma verificărilor efectuate de Corpul de Control al M.M.A.P, au fost constatate disfuncționalități în organizarea și derularea activităților aferente gestionării proiectelor finanțate din fonduri europene. Constatările au evidențiat existența unei vulnerabilități instituționale generate de eludarea fluxurilor informaționale și metodologice, precum și de implicarea necorespunzătoare a managementului de prim nivel, cu consecințe asupra capacității de implementare a proiectelor. Pentru remedierea acestor deficiențe, se impune reorganizarea structurii actuale și înființarea Serviciului Management Proiecte, Parteneriate, Relații Internaționale ca structură specializată, cu atribuții clar delimitate privind coordonarea, monitorizarea și implementarea proiectelor.
· Serviciul Management Specii și Habitate se reorganizează și se redenumește Serviciul Conservare, Management Specii și Habitate având în subordine Compartimentul GIS și Baze de Date și Compartimentul Laborator, Monitoring prin preluarea atribuțiilor, activităților și a personalului existent iar atribuțiile, activitățile și a personalului privind dispeceratul fiind preluate în serviciul Administrativ-Logistic, IT; 
·  Compartimentul Administrativ din subordinea fostului  serviciu Buget, Achiziții-Investiții, Administrativ se desființează, activitățile și personalul cu atribuții administrative fiind preluat în Serviciul Administrativ-Logistic, IT;
· Serviciul Suport Logistic se reorganizează și se redenumește Serviciul Administrativ-Logistic, IT prin preluarea atribuțiilor, activităților și a personalului din cadrul serviciului Suport Logistic cât și a atribuțiilor, activităților și a personalului cu atribuții administrative din compartimentul Administrativ, care se desființează și prin preluarea activităților și atribuțiilor IT și dispecerat (inclusiv a personalului).
· Compartimentul Corp Control și Echipă Mobilă se reorganizează și se redenumește Compartiment Control Intern și Echipă Mobilă, prin preluarea atribuțiilor, activităților și parțial a personalului cu aceste activități din compartimentul Corp Control și Echipă Mobilă;
· Se înființează Compartimentul Comunicare și Relații Publice în subordine Guvernatorului ARBDD, prin preluarea activităților, atribuțiilor privind comunicarea și relațiile publice (inclusiv a personalului) din cadrul serviciului Juridic, Resurse Umane și Relații cu Publicul;  
· Compartimentul Relații Internaționale se desființează;
· Se înființează Compartimentul Educație Ecologică prin preluarea activităților și a personalului cu atribuții privind Educația Ecologică din fostul compartiment Relații Internaționale și din serviciile Inspecție, Monitorizare și Educație Ecologică Tulcea-Chilia, Murighiol-Sf. Gheorghe, Sulina și Razim-Sinoe;
· Se desființează Direcția Administrare, Dezvoltare Patrimoniu și implicit a funcției publice de conducere de Director Executiv al acestei direcții, ocupantul postului urmând a beneficia de prevederile art. 518 și art. 519 din OUG. 57/2019 privind Codul Administrativ, cu modificările și completările ulterioare. Principalele rațiuni care conduc la formularea propunerii, rezidă din supremația interesului public și instituțional,ocrotirea intereselor legale, instituționale și legitime prin raportare la disfuncționalitățile importante cauzate prin suprapunerea unor atribuții/funcții /sarcini și implicit afectarea standardelor de control managerial intern. În prezent, în cadrul acestei direcții au fost suprapuse și comasate atribuții și competențe incompatibile de resortul reglementării/autorizării și controlului, respectiv suprapunerea cu componenta de educație ecologică. De asemenea, contrar condiționalităților legale și metodologice structura de Dezvoltare Proiecte a fost anterior trecută în componența aceleiași direcții. Comasarea structurilor cu competențe incompatibile inclusiv din rațiuni de angajament legal, a condus printre altele la suprapunerea atribuțiilor și competențelor constând în final în preluarea tuturor prerogativelor legale ale Guvernatorului și subrogarea Directorului Direcției în atributul efectiv, competența materială și funcțională a Guvernatorului, prin acest mod de abordare fiind eludată inclusiv calea controlului de legalitate, dar și managerial al Guvernatorului care rezultă expres din lege. Considerentele precizate și soluția propusă sunt de natură a conduce la mitigarea vulnerabilităților constatate inclusiv prin formele de control ale M.M.A.P, fiind de natură a asigura totodată și principiile eficienței, eficacității și economicității instituționale.  
· Direcția Administrare, Dezvoltare Patrimoniu avea în subordine, serviciul Management Specii și Habitate, compartimentul Avize, Acorduri, Autorizări, Compartimentul Dezvoltare Proiecte cât și serviciile Inspecție, Monitorizare și Educație Ecologică din teritoriul ARBDD.
· Se înființează Serviciul Dezvoltare Durabilă și Comunități având în subordine Compartimentul Ecoturism și Infrastructură Verde, Compartimentul Utilizare Durabilă a Resurselor, Compartimentul Relații Comunitare și Mediere și Compartimentul Evaluare Impact, Avize, Acorduri și Autorizări. 
· Serviciul Inspecție, Monitorizare și Educație Ecologică Tulcea-Chilia se reorganizează și se redenumește Serviciul Inspecție și Monitorizare Tulcea-Chilia prin preluarea personalului existent iar activitățile și personalul cu atribuții de educație ecologică fiind preluat în Compartimentul Educație Ecologică;
· Serviciul Inspecție, Monitorizare și Educație Ecologică Murighiol-Sf. Gheorghe se reorganizează și se redenumește Serviciul Inspecție și Monitorizare Murighiol-Sf. Gheorghe prin preluarea personalului existent iar activitățile și personalul cu atribuții de educație ecologică fiind preluat  în Compartimentul Educație Ecologică ;
· Serviciul Inspecție, Monitorizare și Educație Ecologică Sulina se reorganizează și se redenumește Serviciul Inspecție și Monitorizare Sulina prin preluarea personalului existent iar activitățile și personalul cu atribuții de educație ecologică fiind preluat în Compartiment Educație Ecologică;
· Serviciul Inspecție, Monitorizare și Educație Ecologică Razim-Sinoe se reorganizează și se redenumește Serviciul Inspecție și Monitorizare Razim-Sinoe prin preluarea personalului existent iar activitățile și atribuțiile de educație ecologică fiind preluate în Compartiment Educație Ecologică.
Menționăm că funcțiile publice specifice de inspector ecolog/agent ecolog utilizate, prevăzute la art.7 alin.(1) din Hotărârea Guvernului nr.1217/2012, cu modificările și completările ulterioare, sunt echivalate cu funcțiile publice generale, potrivit prevederilor art. 384 și a celor din anexa nr. 5 din Ordonanța de urgență a Guvernului nr.57/2019, cu modificările și completările ulterioare și Legii-cadru nr.153/2017 privind salarizarea personalului plătit din fonduri publice, cu modificările și completările ulterioare, unde se precizează că în Compartimentul inspecție și pază ecologică al Administrației Rezervației va fi utilizată funcția de inspector ecolog în locul funcției de consilier, pentru cei cu studii superioare, respectiv funcția de agent ecolog în locul funcției de referent, pentru cei cu studii medii, fiind salarizați în mod corespunzător la nivelul funcției înlocuite.
Referitor la efectele reorganizării instituționale asupra actualei structuri, cât și a posturilor și personalului aferent existente în Administrația Rezervației Biosferei „Delta Dunării”, menționăm că măsura de reorganizare a Administrației Rezervației se face în numărul total de posturi de 127 posturi.

	2.4.
	Alte informații
	Nu au fost identificate.

	Secțiunea a 3-a
Impactul socioeconomic
   

	3.1.
	Descrierea generală a beneficiilor și costurilor estimate ca urmare a intrării în vigoare a actului normativ
	    Prezentul act normativ nu se referă la acest subiect.

	3.2.
	Impactul social
	    Prezentul act normativ nu se referă la acest subiect.

	3.3.
	Impactul asupra drepturilor și libertăților fundamentale ale omului
	    Prezentul act normativ nu se referă la acest subiect.

	3.4.
	Impactul macroeconomic
	    Prezentul act normativ nu se referă la acest subiect.

	3.4.1.
	Impactul asupra economiei și asupra principalilor indicatori macroeconomici
	    Prezentul act normativ nu se referă la acest subiect.

	3.4.2.
	Impactul asupra mediului concurențial și domeniul ajutoarelor de stat
	    Prezentul act normativ nu se referă la acest subiect.

	3.5.
	Impactul asupra mediului de afaceri
	Prezentul act normativ nu se referă la acest subiect.

	3.6.
	Impactul asupra mediului înconjurător
	Prezentul act normativ nu se referă la acest subiect.

	3.7.
	Evaluarea costurilor și beneficiilor din perspectiva inovării și digitalizării
	Prezentul act normativ nu se referă la acest subiect.

	3.8.
	Evaluarea costurilor și beneficiilor din perspectiva dezvoltării durabile
	Prezentul act normativ nu se referă la acest subiect.

	3.9.
	Alte informații
	      Nu au fost identificate.

	Secțiunea a 4-a
Impactul financiar asupra bugetului general consolidat atât pe termen scurt, pentru anul curent, cât și pe termen lung (pe 5 ani), inclusiv informații cu privire la cheltuieli și venituri


	- în mii lei (RON) – 

	Indicatori
	Anul
curent
	Urmatorii patru ani
	Media pe cinci ani

	1
	2
	3
	4
	5
	6
	7

	4.1. Modificări ale veniturilor bugetare, plus/minus, din care:
	
	
	
	
	
	

	a) buget de stat, din acesta:
(i) impozit pe profit
(ii) impozit pe venit
	
	
	
	
	
	

	b) bugete locale
(i) impozit pe profit
	
	
	
	
	
	

	c) bugetul asigurărilor sociale de stat:
(i) contribuții de asigurări
	
	
	
	
	
	

	d) alte tipuri de venituri
(se va menționa natura acestora)
	
	
	
	
	
	

	4.2. Modificări ale cheltuielilor bugetare, plus/minus, din care:
	
	
	
	
	
	

	a) buget de stat, din acesta:
(i) cheltuieli de personal
(ii) bunuri și servicii
	
	
	
	
	
	

	b) bugete locale:
(i) cheltuieli de personal
(ii) bunuri și servicii
	
	
	
	
	
	

	c) bugetul asigurărilor sociale de stat:
(i) cheltuieli de personal
(ii) bunuri și servicii
	
	
	
	
	
	

	d) alte tipuri de cheltuieli
(se va menționa natura acestora)
	
	
	
	
	
	

	4.3. Impact financiar, plus/minus, din care:
	
	
	
	
	
	

	a) buget de stat
	
	
	
	
	
	

	b) bugete locale
	
	
	
	
	
	

	4.4. Propuneri pentru acoperirea creșterii cheltuielilor bugetare
	
	
	
	
	
	

	4.5. Propuneri pentru a compensa reducerea veniturilor bugetare
	
	
	
	
	
	

	4.6. Calcule detaliate privind fundamentarea modificărilor veniturilor și/sau cheltuielilor bugetare
	
	
	
	
	
	

	4.7. Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente:
	
	
	
	
	
	

	a) fișa financiară prevăzută la art. 15 din Legea nr. 500/2002 privind finanțele publice, cu modificările și completările ulterioare, însoțită de ipotezele și metodologia de calcul utilizate;
b) declarație conform căreia majorarea de cheltuială respectivă este compatibilă cu obiectivele și prioritățile strategice specificate în strategia fiscal-bugetară, cu legea bugetară anuală și cu plafoanele de cheltuieli prezentate în strategia fiscal-bugetară.
	
	
	
	
	
	

	4.8. Alte informații
	Nu au fost identificate.

	
Secțiunea a 5-a
Efectele prezentului act normativ asupra legislației în vigoare


	5.1.
	Măsuri normative necesare pentru aplicarea prevederilor prezentului act normativ
	Prezentul act normativ nu se referă la acest subiect.

	5.2.
	Impactul asupra legislației în domeniul achizițiilor publice
	Prezentul act normativ nu se referă la acest subiect.

	5.3.
	Conformitatea prezentului act normativ cu legislația UE (în cazul proiectelor ce transpun sau asigură aplicarea unor prevederi de drept UE).
	 Prezentul act normativ nu se referă la acest subiect.

	5.3.1.
	Măsuri normative necesare transpunerii directivelor UE
	 Prezentul act normativ nu se referă la acest subiect.

	5.3.2.
	Măsuri normative necesare aplicării actelor legislative ale UE
	 Prezentul act normativ nu se referă la acest subiect.

	5.4.
	Hotărâri ale Curții de Justiție a Uniunii Europene 
	 Prezentul act normativ nu se referă la acest subiect.

	5.5.
	Alte acte normative și/sau documente internaționale din care decurg angajamente asumate 
	 Prezentul act normativ nu se referă la acest subiect.

	5.6.
	Alte informații
	Nu au fost identificate.

	
Secțiunea a 6-a
Consultările efectuate în vederea elaborării prezentului act normativ


	6.1.
	Informații privind neaplicarea procedurii de participare la elaborarea actelor normative
	 Prezentul act normativ nu se referă la acest subiect.

	6.2.
	Informații privind procesul de consultare cu organizații neguvernamentale, institute de cercetare și alte organisme implicate
	 Prezentul act normativ nu se referă la acest subiect.

	6.3.
	Informații despre consultările organizate cu autoritățile administrației publice locale
	 Prezentul act normativ nu se referă la acest subiect.

	6.4.
	Informații privind puncte de vedere/opinii emise de organisme consultative constituite prin acte normative
	 Prezentul act normativ nu se referă la acest subiect.

	6.5.
	Informații privind avizarea de către:                           
a) Consiliul Legislativ 
b) Consiliul Suprem de Apărare a Țării                         
c) Consiliul Economic și Social 
d) Consiliul Concurenței    
e) Curtea de Conturi             
	 Proiectul de act normativ va fi avizat de Consiliul Legislativ și Consiliul Economic și Social. 

	6.6.
	Alte informații                  
	      Nu au fost identificate.

	
Secțiunea a 7-a
Activități de informare publică privind elaborarea și implementarea prezentului act normativ


	7.1.
	Informarea societății civile cu privire la elaborarea prezentului act normativ
	În elaborarea proiectului de act normativ a fost îndeplinită procedura stabilită prin Legea nr. 52/2003 privind transparența decizională în administrația publică, republicată, cu modificările ulterioare. 
În acest sens proiectul de Hotărâre a Guvernului a fost publicat pe pagina de internet a instituției noastre, la secțiunea „Transparență”, în data de ..........2026.

	7.2.
	Informarea societății civile cu privire la eventualul impact asupra mediului în urma implementării prezentului act normativ, precum și efectele asupra sănătății și securității cetățenilor sau diversității biologice
	Prezentul act normativ nu se referă la acest subiect.

	
Secțiunea a 8-a
Măsuri de implementare


	8.1.
	Măsuri de punere în aplicare a prezentului act normativ
	Prezentul act normativ nu se referă la acest subiect. 

	8.2.
	Alte informații
	Nu au fost identificate.





Pentru considerentele de mai sus, am elaborat prezentul proiect de Hotărâre a Guvernului pentru modificarea anexei nr.2 la Hotărârea Guvernului  nr. 1217/2012 privind aprobarea Regulamentului de organizare și funcționare și a structurii organizatorice ale Administrației Rezervației Biosferei "Delta Dunării", care în forma prezentată, a fost avizat de ministerele interesate și de Consiliul Legislativ pe care îl supunem spre adoptare.


MINISTRUL MEDIULUI, APELOR ȘI PĂDURILOR

DIANA-ANDA BUZOIANU

	



AVIZĂM: 




            VICEPRIM-MINISTRU,                                     VICEPRIM-MINISTRU
MINISTRUL APĂRĂRII NAȚIONALE

	          RADU-DINEL MIRUȚĂ                               OANA - CLARA GHEORGHIU








	MINISTRUL MUNCII, FAMILIEI,          TINERETULUI ȘI SOLIDARITĂȚII SOCIALE, INTERIMAR       
                        
        DRAGOȘ-NICOLAE PÎSLARU   





MINISTRUL FINANȚELOR 

ALEXANDRU NAZARE
          






	AGENȚIA NAȚIONALĂ A
FUNCȚIONARILOR PUBLICI

PREȘEDINTE
VASILE - FELIX COZMA





MINISTRUL JUSTIȚIEI, INTERIMAR

MARIAN-CĂTĂLIN PREDOIU

